CONVOCATÒRIA PER A LA CESSIÓ DE MATERIAL DE LA UNIVERSITAT D'ALACANT CATALOGAT COM A ""BAIXA DEFINITIVA A"" PER A CENTRES EDUCATIUS I ENTITATS SENSE ÀNIM DE LUCRE DE LA PROVÍNCIA D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6258)
  + [Valencià](/va/acuerdo/6258)






Selector de idioma

Leer

* [Español](/es/acuerdo/6258)
* [Valencià](/va/acuerdo/6258)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A LA CESSIÓ DE MATERIAL DE LA UNIVERSITAT D'ALACANT CATALOGAT COM A ""BAIXA DEFINITIVA A"" PER A CENTRES EDUCATIUS I ENTITATS SENSE ÀNIM DE LUCRE DE LA PROVÍNCIA D'ALACANT[Butlletí Oficial Universitat d'Alacant](/ca/Publicacion)
=====================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A LA CESSIÓ DE MATERIAL DE LA UNIVERSITAT D'ALACANT CATALOGAT COM A ""BAIXA DEFINITIVA A"" PER A CENTRES EDUCATIUS I ENTITATS SENSE ÀNIM DE LUCRE DE LA PROVÍNCIA D'ALACANT

Data d'aprovació
:   09/03/2021

Data de publicació
:   09/03/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6258.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6258)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6258)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A LA CESSIÓ DE MATERIAL DE LA UNIVERSITAT D'ALACANT CATALOGAT COM A ""BAIXA DEFINITIVA A"" PER A CENTRES EDUCATIUS I ENTITATS SENSE ÀNIM DE LUCRE DE LA PROVÍNCIA D'ALACANT&url=https://www.boua.ua.es/va/acuerdo/6258)

**Títol:** CONVOCATÒRIA PER A LA CESSIÓ DE MATERIAL DE LA UNIVERSITAT D'ALACANT CATALOGAT COM A ""BAIXA DEFINITIVA A"" PER A CENTRES EDUCATIUS I ENTITATS SENSE ÀNIM DE LUCRE DE LA PROVÍNCIA D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 9 de març de 2021

CONVOCATÒRIA PER A LA CESSIÓ DE MATERIAL DE LA UNIVERSITAT D'ALACANT CATALOGAT COM A "BAIXA DEFINITIVA A" PER A CENTRES EDUCATIUS I ENTITATS SENSE ÀNIM DE LUCRE DE LA PROVÍNCIA D'ALACANT

La Universitat d'Alacant, a través del Vicerectorat d’Infraestructures, Sostenibilitat i Seguretat Laboral, promou la cessió de material que una vegada catalogat com a "Baixa definitiva A", manté vida útil i pot ser reutilitzat, per a la mateixa finalitat per a la qual va ser dissenyat.

1. OBJECTIU

La convocatòria estableix el procediment que la Universitat d'Alacant seguirà per a la cessió de material que ha sigut catalogat com "Baixa definitiva A" a entitats sense ànim de lucre i centres educatius. La convocatòria vol donar suport a la tasca educativa i social de diferents organitzacions a través de la cessió d'equips informàtics, mobiliari… alhora que es minimitzen els residus generats en la UA.

2. PARTICIPANTS

Podran sol·licitar el material disponible, les persones que representen legalment els centres educatius i les entitats sense ànim de lucre amb seu en la província d'Alacant.

3. MATERIAL DISPONIBLE

El material disponible que és susceptible de ser cedit es podrà consultar en la pàgina web de l'Oficina a Ecocampus de la Universitat d'Alacant (<https://web.ua.es/va/ecocampus/>).

4. PROCEDIMENT PER A LA CESSIÓ DE MATERIAL

4.1. Sol·licitud del material

1. La persona responsable del centre educatiu o de l'associació sense ànim de lucre que vulga sol·licitar a la Universitat d'Alacant material utilitzat, haurà d'emplenar el formulari de sol·licitud en línia que està disponible en la pàgina web de l'Oficina EcoCampus (<https://web.ua.es/va/ecocampus/>).

2. El termini per a emplenar el formulari de sol·licitud s'inicia l'endemà de la publicació d'aquesta convocatòria en el BOUA i finalitza el 22 de març de 2021 a les 12:00 hores.

4.2. Valoració de les sol·licituds

1. Finalitzat el termini de sol·licitud, el Vicerectorat d’Infraestructures, Sostenibilitat i Seguretat Laboral convocarà la Comissió de Cessió de Béns de la Universitat d'Alacant que estarà formada per:

- El vicerector d’Infraestructures, Sostenibilitat i Seguretat Laboral o persona en qui delegue, que la presidirà.

- La vicerectora de Igualtat, Inclusió i Responsabilitat Social o persona en qui delegue.

- El Gerent o persona en qui delegue.

- Un/a representant de l'Oficina Ecocampus de Gestió Ambiental, que actuarà com a secretari o secretària.

2. La Comissió valorarà les sol·licituds rebudes atenent els criteris següents:

- Finalitat social de la institució sol·licitant

- Necessitats que es pretenen cobrir amb la cessió del material sol·licitat.

- Col·lectiu que es beneficiaria amb aquesta cessió.

4.3. Resolució i adjudicació

1. Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, la resolució de la valoració, com també l'adjudicació dels béns es publicarà en la pàgina web de l'Oficina Ecocampus de la Universitat d'Alacant (<https://web.ua.es/va/ecocampus/>),

substituint la notificació a les persones interessades i produint els mateixos efectes

2. Les institucions beneficiàries de la cessió de béns tindran 1 mes, a partir de l'endemà a la publicació de la resolcuió, per a retirar el material adjudicat dels magatzems de la Universitat d'Alacant.

3. Si transcorregut el termini fixat les institucions beneficiàries no han retirat el material, aquest estarà disponible per a ser adjudicat a una altra institució.

4.4. Recollida del material cedit per part de la institució beneficiària

1. Les institucions beneficiàries assumiran la retirada i el trasllat del material cedit per la UA.

2. El dia i hora de la retirada del material s'acordarà prèviament a través de l'Oficina Ecocampus de la Universitat d'Alacant a qui li serà sol·licitada la retirada a través d'un correu electrònic dirigit a [pfmjgodzo@pu.ar](mailto:evjzzxccc@eg.qx).

3. La retirada del material cedit estarà supervisada per la persona designada per la Universitat d'Alacant per al control del magatzem.

4.5. Formalització de la cessió del material

1. El lliurament del material cedit quedarà reflectit en el document de registre PMA13-A2 (lliurament de béns cedits) i les dues còpies d'aquest hauran de ser signades per la persona designada per la institució beneficiària per a la retirada del material.

2. La persona responsable de la gestió de magatzems de la UA farà arribar una les còpies signades del registre PMA13-A2 al personal tècnic de l'Oficina Ecocampus de la Universitat d'Alacant a qui correspon arxivar i custodiar la documentació relativa a aquest procediment. La segona còpia serà lliurada a la institució beneficiària en el moment de la retirada del material cedit.

4.6 PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades en aquest formulari, amb la finalitat de gestionar la sol·licitud de material usat.

La legitimació d’aquest tractament. es basa en en l'execució d'un contracte, i en el consentiment formalitzat en la sol·licitud de la persona interessada.

En el marc dels tractaments esmentats, les seues dades no se cediran a tercers excepte obligació legal. Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica ([https://seuelectronica.ua.es](https://seuelectronica.ua.es/)).

Podeu consultar la informació addicional i detallada sobre Protecció de Dades, els vostres drets i la Política de Privacitat de la Universitat d'Alacant en l'enllaç següent: [https://seuelectronica.ua.es/va/ privadesa.html](https://seuelectronica.ua.es/va/privadesa.html).

4.7 RECURSOS

Contra la convocatòria, les seues bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que hi resulte competent, en el termini de dos mesos comptats a partir de l'endemà de publicar-se, de conformitat amb el que estableix l'article114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei Orgànica 6/2001 de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar-hi recurs de reposició en el termini d'un mes comptat a partir de l'endemà de la publicació d'aquesta, davant el rector, de conformitat amb el que disposen els articles 123 i 124 de la llei 39/ 2015. Tot això sense perjudici que s'hi utilitze qualsevol altra via que es considere oportuna.

Alacant, 9 de març de 2021

La rectora,

P.D. de firma (Resolució rectoral de 22 de desembre de 2020)

El vicerector d’Infraestructures, Sostenibilitat i Seguretat Laboral

Salvador Ivorra Chorro





[Carretera Sant Vicent del Raspeig s/n  
03468 Sant Vicent del Raspeig - Alacant  
 Tel. 95 648 5867 - Fax 24 926 4694](https://www.google.es/maps/@73.283269,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12645&trk=tyah&trkInfo=tarId%5S3947857987498%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)